مەلا بەشیر

بەشیر خەلیل تۆفیق حەداد (ناسراو بە مەلا بەشیر؛ لەدایکبووی ١ی تەممووزی ١٩٥٦) مامۆستا و وتاربێژ و سیاسەتمەدارێکی کوردستانە. لە ١٩٩٦ بڕوانامەی بەکالۆریۆسی بەدەست ھێناوە لە زمانی عەرەبی زانکۆی سەلاحەددین -ھەولێر، دواتر ماستەری خوێندووە لە فەلسەفە و شەریعەت و ھزری ئیسلامی، ھەروەھا ھەڵگری ڕێپێدانی زانستی ئیسلامییە لە زانستەکانی وتاردان، وەک ئەندامی ئەنجومەنی نوێنەرانی عێراق و کوردستان ھەڵبژێردراوە لەسەر لیستی پارتی دیموکراتی کوردستان، ئێستا جێگری دووەمی سەرۆکی پەرلەمانی عێراق محەممەد حەلبوسی یە.حقائق عن بشير الحداد النائب الثاني للحلبوسي ، ماڵپەڕی کوردستان ٢٤ بە زمانی عەرەبی، ١٦ی ئەیلوولی ٢٠١٨ بڵاوکراوەتەوە.

 ژیاننامە 
لە ١ی تەممووزی ١٩٥٦ لە ھەولێر کوردستانی باشوور لەدایک بووە، لە ١٩٩٦ بڕوانامەی بەکالۆریۆسی لە عەرەبی بەدەست ھێناوە دواتر لە ٢٠٠٣ ماستەر و دکتۆرای لە فەلسەفە و شەریعەتی ھزری ئیسلامی بەدەست ھێناوە.

وەک مامۆستا و وانەبێژ لە پەیمانگا و زانکۆکانی کوردستان کاری کردووە،د.بەشیر خەلیل حەداد جێگری سەرۆکی ئەنجومەنی نوێنەرانی عێراق بۆھەولێر : ھیوام وایە لە ئاستی متمانەی سەرۆک بارزانی بم ، ماڵپەڕی ڕۆژنامەی ھەولێر، ٩ی تشرینی یەکەمی ٢٠١٨ بڵاوکراوەتەوە. پتر لە ٢٥ساڵ کاری وتاربێژی و بانگەشەی ئیسلامی کردووە لە مزگەوتەکانی ھەولێر، ھەروەھا وەک سەرۆکی بەشی زمانی عەرەبی دامەزراوە لە پەیمانگای مەڵبەندی مامۆستایان دواتر بۆتە ڕاگری پەیمانگای کوردستان بۆ وتاربێژی و ئەندامی بۆردی ڕاوێژکاری باڵا لە وەزارەتی ئەوقاف و کاروباری ئاینی حکومەتی ھەرێمی کوردستان.

 ڕێچکەی ڕامیاری 
بۆتە ئەندامی خولی سێیەمی پەرلەمانی کوردستان، دواتر بۆتە سەرۆکی لێژنەی ئەوقاف، ئەندامی یەکێتی زانایانی ئاینی کوردستان ە، بەشداری و چاڵاکی ھەبووە لە بوارەکانی مافی مرۆڤ و چاکسازی لە توندوتیژی خێزانی.

لە ھەڵبژاردنەکەی ٢٠١٨ توانی کورسییەک لە پەرلەمانی عێراقی مسۆگەربکات.

 توێژینەوەکان 
چەندین لێکۆلینەوەی بواری ئاینی ھەیە لەگەڵ سێ پەرتوک و چەندین بەرھەمی تر کە لەژێڕ چاپن.

 ھەڵبژاردنی بۆ جێگری دووەمی سەرۆکی پەرلەمانی عێراق 
لە ١٥ ئەیلوولی لەسەر لیستی پارتی دیموکراتی کوردستان بوو بە جێگری دووەمی سەرۆکی پەرلەمانی کوردستان، دوای ئەوەی توانی ١٨٥ دەنگی بەڵێ بەدەست بێنێت لەکۆی ٢٨٢ دەنگ.مەلا بەشیر: شانازی بەوە دەکەم کاندیدی بەھێزترین لیستی کوردستانم، ماڵپەڕی پارتی دیموکراتی کوردستان، ٢ی ئایاری ٢٠١٨ بڵاوکراوەتەوە.

ھەروەھا حەسەن کەعبی توانی پۆستی جێگری یەکەمی سەرۆکی پەرلەمان بەدەست بێنێت.

 تێبینییەکان 

 سەرچاوەکان 

 بەستەرە دەرەکییەکان 
 چالاکییە تایبەتییەکانی جێگری دووەمی سەرۆکی پەرلەمان

پۆل:لەدایکبووانی ١٩٥٦
پۆل:موسڵمانە سوننەکانی عێراق
پۆل:ئەندامانی پەرلەمانی کوردستان
پۆل:خەڵکی ھەولێر
پۆل:زیندووان